তাই জামিনের মেয়াদ বৃদ্ধির জন্য একটি আবেদন করা হয়েছে। যেটির ওপর আজ রবিবার হাইকোর্টে শুনানি হওয়ার কথা। এ ছাড়া আপিলের ওপরও আজ হাইকোর্টে শুনানি হওয়ার কথা। তবে ৩১ জুলাইয়ের মধ্যে আপিল নিষ্পত্তি করতে আপিল বিভাগের নির্দেশনাটি রিভিউ (পুনর্বিবেচনা) চেয়ে আবেদন জানিয়েছেন খালেদা জিয়ার আইনজীবীরা। সেই আবেদনের ওপর আগামীকাল সোমবার আপিল বিভাগে শুনানি হওয়ার কথা রয়েছে। এ অবস্থায় অনেকেই মনে করেন, এ মামলাটিতে আইনি লড়াই করে সুবিধা করতে পারেননি খালেদা জিয়ার আইনজীবীরা।